Қазақстан Республикасы Білім және Ғылым министрлігі

Алматы облысы білім басқармасы

«Қазақ тілі мен әдебиеті пәнінен қорытынды аттестаттауға (эссеге) дайындау арнаулы курсының» бағдарламасы

Бағдарлама авторы Бейсенбинова Сауле Толендиновна

Талдықорған - 2018

Алғы сөз

11 сынып оқушыларын қорытынды аттестаттауға (эссеге) даярлау үлкен еңбекті қажет ететін жұмыс. Сіздерге ұсынылып отырған бағдарламаны 11 сыныпты қорытынды аттестаттауға дайындық жүргізген кезде қолдандым. Бағдарламада көрсетілген жұмыстарды кезең-кезеңмен жүргізе отырып, оқушыларды бағалау критерийлеріне сай эссе жазуға машықтандыруға болады. Бағдарламаны жазбастан бұрын оқушыларым эссе жазуда көптеген кедергілерге ұшырап, эссе жазу критерийлерін сақтамайтын, себебі жұмыс жүйесіз жүргізілді.

Оқушылар эссе мен шығарманы ажыратпай, көпшілігінде шығарма жазып жүрді. Бағалау критерийлерін ескермеді. Алған бағаларына қанағаттанбады. Сондықтан алдымен дайындық жұмысын жүйелеп алу керек деген тұжырымға келіп, осы бағдарламаны жасауға бел будым. Бағдарламаны 2016-2018 жылдарда сынақтан өткіздім. Оқушылар аталған бағдарламамен дайындау нәтижесінде әдеби эссе жазуға дағдыланды. Әсіресе, әдеби-талдау эссе мен әдеби дәлелдеме эссе жазуда жетістікке жете бастады.

Нәтижесінде мен сабақ жүргізетін екі 11 сынып оқушылары эссе жазуға машықтанды. Оқушылар эссе критерийлерін орындап қана қойған жоқ, сабақ сайын өз ойлау қабілетін шыңдап, эссе жазу шеберліктерін жетілдірді.

Қазір аталған сыныптардағы оқушылар өздігінен эссе жаза алады. Өз көзқарастарын, ұстанымдарын нақтылы және сауатты жеткізе алады.

Авторлық бағдарлама мектеп мұғалімдеріне арналады. Құрметті әріптестер, бұл бағдарлама оқушыларыңызды қорытынды аттестаттауға дайындауға септігін тигізеді деген ойдамын. Жұмыстарыңызға сәттілік тілеймін.

Сәуле Төлендіқызы

Түсінік хат

Қазақстан Республикасы Білім және ғылым министрлігінің 2016 жылдың 16 қарашасында шыққан № 660 бұйрығына сәйкес 2016-2017 оқу жылында жалпы орта білім беретін мектептердің 11-сынып оқушыларын қорытынды аттестаттауға өзгерістер енгізілді. 11-сынып оқушылары үшін қазақ тілі мен әдебиеті пәнінен эссе жазу міндеттелді.

Сіздерге ұсынылып отырған бағдарлама - № 660 бұйрықты жүзеге асырудың көмекші құралы. Бағдарлама аптасына бір сағатты, жылына 34 сағатты қамтиды. Оның 30 сағаты бағдарламадағы материалдарды оқуға, 3 сағаты шығармашылық жұмыстарды орындауға, 1 сағаты оқушылардың курс бойынша алған білімдерін жүйелі түрде қорытындылауға беріледі.

**Бағдарламаның мақсаты:**

елжанды, ұлттық идеологияны бойына сіңірген, халқымыздың әдебиетін, өнерін, салт-дәстүрін, мәдениетін, тілін ұлттық құндылық ретінде бағалайтын, эстетикалық талғамы жоғары, білім, білік, дағдылармен қаруланған, түйген ойларын іс жүзінде өз кәдесіне жарата білетін, ұлттық сана-сезімі қалыптасқан, өркениетті қоғамда өмір сүруге лайықты, терең ойлайтын 11 сынып оқушыларын қазақ тілі мен әдебиеті пәнінен қортынды аттестаттауға, эссе жазуға, сапалы және жүйелі дайындауға ықпал жасау

**Бағдарлама міндеттері:**

* эссе жазушының өзіндік көзқарасын, сыни ойын жетілдіру;
* ұстанымын дәлелді бекіту үшін жан-жақты білім алдыру;
* оқушыны ақпаратпен қарулана отырып, тақырыпты ашуда метатанымдық білігін тиімді қолдандыру;
* шығармашылық қабілетін шыңдау, ой жүйелілігін реттеу;
* жазу түрлеріне қарай жазу тәсілдерін таңдай біліп, эссе түріне қарай жазу стилін сақтау;
* ой жүйесінің бірізділігін сақтаудағы сөз оралымдарын тиімді қолдану;
* шығармашылық жазбаларда сөздік қорын дамыту;
* талдау жұмыстарында қажетті термин сөздерді тиімді қолдану
* автордан тек өз білімін көрсетуді ғана емес, сонымен бірге өзінің сезіміне, толқу мен толғауларына және жазып жатқан тақырыпқа байланысты көзқарасына ерекше мән бергізуді талап етеді.

**Пәндік нәтижелер бойынша бағдарламаны оқудың соңында оқушылардың қол жеткізетін нәтижесі:**

1. эссе және оның өзіндік ерекшеліктері туралы білуі;
2. эссені терең пайымын, зердесін, сыни көзқарасын, өзіндік ұстанымын білдіре отырып жаза алуы;
3. түрлі жанрдағы эсселерді өзара ажыра алуы;
4. әдеби эсселердің (әдеби-талдау эссе, әдеби-сыни эссе, әдеби-синтез эссе, әдеби-дәлелдеме эссе, әдеби-салыстырмалы эссе, әдеби-шығармашылық эссе) стильдік ерекшелігін білуі және жаза алуы;
5. сыни ой, сауаттылық, ой бірізділігі, логикалық байланыс ұғымдарын нақтылы ажырата алуы, олардың эссе жазу барысында сақтауы;
6. өз бетімен жазған эссенің негізгі, тақырыптық, идеялық мазмұнын, жанрлық сипатын біліп, саралай алуы;
7. шығарма кейіпкерлеріне мінездеме беріп, олардың іс-әрекеттерін бағалай білуі;
8. эссесінде авторлық позицияны түсінгендігін таныта алуы;
9. эссеге қатысты тақырып, идея, сюжет, композиция, көркем бейне, типтік образ, әдеби мінез, көркем бейнелеу құралдары секілді ұғымдарды білуі, олардың көркем туындыдағы қызметін танып, талдау жасай отырып, сыни көзқарасын анық білдіре алуы;
10. эссенің композициялық құрылымын білуі және оны сақтай алуы;
11. эссеге нақтылы тезис қоя алуы;
12. дәлел келтіру және оны таңдау, ықшамдау, нақтылау арқылы өз ойын нақтылы жеткізе алуы;
13. бағалау критерийлеріне сәйкес эссе жаза алуы;
14. бірнеше туындылардың кейіпкерлерін салыстырып, жинақтап, даралап баға бере алуы;
15. мұғалім ұсынған жағдаятты сұрақтар төңірегінде ауызша, жазбаша сыни пікір білдіру дағдыларын жетілдіруі;
16. эссе жазуда оқушы өзінің сезіміне, толқу мен толғауларына және жазып жатқан тақырыпқа байланысты көзқарасын дәлелді түрде білдіре алуы;
17. ұсынылған тақырыпқа эссе жазу критерийлеріне сәйкес, автордың жеке көзқарасын білдіретін эссе жаза алуы тиіс;

**Қазақ тілі мен әдебиеті пәнінен қорытынды**

**аттестаттауға (эссеге) дайындау арнаулы курсының бағдарламасы**

Қазақ тілі мен әдебиеті пәнінен қорытынды аттестаттауға дайындау арнаулы курсын оқытуға аптасына - 1 сағат, жылына - 34 сағат бөлінген.

Курстың мазмұны мынадай тақырыптарды қамтиды:

|  |  |  |  |
| --- | --- | --- | --- |
| **№** | **Тақырыбы** | **Тақырыпта не түсіндірілуі тиіс** | **Сағат саны** |
| 1. | Эссе туралы түсінік | «Эссе» туралы түсінік. Шығу тарихы, қолданылу орны | 1 |
| 2. | Эссе мен шығарманың айырмашылығы | Эссе мен шығарманың анықтамасы, құрылымы, мақсаты, ұқсастығы мен айырмашылығы | 1 |
| 3. | Эссеге қойылатын талаптар | Жазылу ерекшелігі, жанры, жазуға қойылатын талаптар | 1 |
| 4. | Эссе түрлері | Эссе түрлері, ерекшеліктері. Философиялық, тарихи- биографиялық, публицистикалық, академиялық эссе | 1 |
| 5. | Эссе түрлерінің стильдік ерекшеліктері | Эссе түрлерінің стильдік ерекшеліктері туралы білім берілуі тиіс | 1 |
| 6. | Философиялық, тарихи- биографиялық, публицистикалық, академиялық эссе | Эссе түрлерінің өзіндік ерекшеліктері | 1 |
| 7. | Академиялық эссе | Ұзақ және қысқа мерзімді академиялық эссе. Ұзақ мерзімді академиялық эссе туралы түсінік. Қысқа мерзімді академиялық эссе. | 1 |
| 8. | Әдеби эссе және оның түрлері | Әдеби эссенің әр түрін жазу әдістері. Әдеби-талдау эссе, әдеби-сыни эссе, әдеби-синтез эссе, әдеби-дәлелдеме эссе, әдеби-салыстырмалы эссе, әдеби-шығармашылық эссе | 1 |
| 9. | Әдеби-талдау эссе, әдеби-сыни эссе, әдеби-синтез эссе | Әдеби-талдау эссе, әдеби-сыни эссе, әдеби-синтез эсселерді жазудың өзіндік ерекшеліктері | 1 |
| 10. | Әдеби-дәлелдеме эссе, әдеби-салыстырмалы эссе, әдеби-шығармашылық эссе | Әдеби-дәлелдеме эссе, әдеби-салыстырмалы эссе, әдеби-шығармашылық эсселерді жазудың өзіндік ерекшеліктері | 1 |
| 11. | Бағалау критерийі | Сыни ой, сауаттылық, ой бірізділігі, логикалық байланыс және т.б. | 1 |
| 12. | Ой бірізділігі, логикалық байланыс | Ой бірізділігі, логикалық байланыс туралы түсінік | 1 |
| 13. | Эссе құрылымы. | Кіріспе бөлім, негізгі бөлім, қорытынды бөлім, тезис, аргумент, дәлел, ұстаным | 1 |
| 14. | Кіріспе бөлім туралы түсінік. | Эсседе талданатын мәселе туралы түсінік | 1 |
| 15. | Тақырыпты түсінгені туралы сөйлем. | Эссе тақырыбындағы прожектор сөз | 1 |
| 16. | Тақырып өзектілігі | Тақырыптың өзектілігі, эссе жазуға себеп болған жай | 1 |
| 17. | Тезис (ұстаным, позизия) | Эссе тақырыбынан тезис қойылатын тезис, оқушы ұстанымы | 1 |
| 18. | Оқушы ұстанымы | Оқушының өзіндік ұстанымы | 1 |
| 19. | Кіріспе бөлім бойынша практикалық жұмыс | Кіріспе бөлім жазуға дағдыландыру |  |
| 20. | Негізгі бөлім туралы түсінік | Тезистегі негізгі ойды қолдайтын пікір | 1 |
| 21. | Тезисті қолдаушы пікір | Оқушының тезисті қолдайтын пікірі |  |
| 22. | Аргумент | Аргумент туралы,оны таңдау, ықшамдау, нақтылау | 1 |
| 23. | Дәлел | Дәлел туралы,оны таңдау, ықшамдау, нақтылау | 1 |
| 24. | Анализ | Аргументтен кейін автордың оқырманға танытып тұрған мәселесіне талдау жасайды. | 1 |
| 25. | Сыни пікір, сыни талдау, сыни көзқарас | Сыни пікір, сыни талдау, сыни көзқарас туралы түсінік беру, оқушыларды өз көзқарастары мен сыни пікірлерін нақтылы білдіруге дағдыландыру | 1 |
| 26. | Абзацты қорытындылаушы сөйлем | Абзацта айтылған пікір, аргумент, анализ | 1 |
| 27. | Негізгі бөлім бойынша практикалық жұмыс | Негізгі бөлім жазуға дағдыландыру | 1 |
| 28. | Қорытынды бөлім | Қозғалған тақырыптың маңыздылығы, оқушы көзқарасы | 1 |
| 29. | Түйін | Эссе бөлімдерінің логикалық байланысы | 1 |
| 30. | Ұсыныс | Оқушы ұсынатын тың пікір | 1 |
| 31. | Шешім | Эссе авторының шешімі | 1 |
| 32. | Қорытынды бөлім бойынша практикалық жұмыс | Түйін, ұсыныс, шешім | 1 |
| 33. | Эссе жазу | Жоғарыдағы сабақтарда жүргізілген жұмыстар бойынша эссе жаздыру | 1 |
| 34. | Қорытынды сабақ | Талдау, кері байланыс, рефлексия | 1 |

Бағдарлама жазуда пайдаланылған дереккөздер:

1. «Эссе жазу әдістемесі»Жақсылықова Ш.Ж., Шымкент-2017

2. 2017-2018 оқу жылына арналған әдістемелік-нұсқау хат, ҚРҒБМ-2017, тамыз

3. Эссе жазу бойынша әдістемелік нұсқаулық ҚРҒБМ ҰТО, Астана-2018

4. «Эсселер жинағы» А.Қ. Копбаева, А.Р. Досыкенова

5. «Эссе – шығармашылық ойдың жемісі» Г.Ы. Шыңғыс, Алматы-2018

6. <https://vk.com/ubtent2kxx>

7. «CLRC Writing Center» (http://www.udc.edu/docs/asc/Outline\_Structure\_for\_Literary\_Analysi s\_Essay\_HATMAT.pdf); 8. http://www.cie.org.uk/programmes-and-qualifications/cambridgeinternational-as-and-a-level-english-literature-9695/past-papers/  http://www.bucks.edu/media/bcccmedialibrary/pdf/

9. Cambridge International Examinations is part of the Cambridge Assessment Group. Cambridge Assessment is the brand name of University of Cambridge Local Examinations Syndicate (UCLES), which is itself a department of the University of Cambridge.

10. http://www.tacomacc.edu/academics/studentlearningcenters/writingtu toringcenter/

11. https://k5unitsofwriting.wikispaces.com/file/view/Grade+5+A+Literary+Essay+ based+on+Eleven+by+Sandra+Cisneros.pdf

12. https://www.teacherspayteachers.com/FreeDownload/Essay-Rubric091790000-1376770082

13. «МҰҒАЛІМГЕ АРНАЛҒАН НҰСҚАУЛЫҚ» Баспаға «Назарбаев Зияткерлік мектептері» ДББҰ «Педагогикалық шеберлік орталығы» Әдістемелік кеңесі

Тағы басқа көптеген қайнаркөздердегі мәліметтер оқылып, талданып, сарапталды.